Landreger

Ur gumun e departamant Aodoù-an-Arvor eo Landreger. Kêr-benn istorel Bro-Dreger ha pennlec'h Kanton Landreger eo.
 Douaroniezh 
kleiz|thumb|Landreger gwelet eus ribl dehoù ar Yeodi, e Tredarzeg
E kember ar Yeodi hag ar Gindi emañ Landreger. Stêr Landreger a reer eus al lodenn etre ar c'hember ha Mor Breizh.
 Kumunioù amezek 

 Anv 
Stummoù skrivet
Bernard Tanguy (1992) : Monasterium S. Tutuali Pabut, ~1050 ;  S. Pabu-Tual', 1086 ;  'Saint Pabu', dibenn an  ; Seintpabu, 1230 ; Lantreguer, 1267 ; Lantriguier, 1296 ; Landreguer, 1330 ; Landriguier, 1376 ; Lantreguier, Treguier, 1394 ; Lantreguer, 1441, 1468 ; Ploelantreguer, 1437, 1486 ; Ploelantreguier, 1543 ; Ploulan-Treguier, 1663.
Breutadenn diwar orin an anv
 Benjamin Jollivet (1859) : Traoun-Trecor, trefoedadur diwar 'Traoan tri cornu, traon an tri c'horn. Gwelet e vez, a-dal da Landreger, tri spes beg-douar o klotañ gant teir digoridigezh e stumm kornioù, war-zu kêr. Kement e talv anvioù-a-vremañ Lantreguer (lan tre guer) ha TréguierBenjamin Jollivet (1859) : Les Côtes-du-Nord..
Bernard Tanguy (1992) ː Vallis Trecor e vefe troidigezh an anv latin Nant TrecorBernard Tanguy, 1992 ; Jean Huchet (2007)..
 Embanndurioù Flohic (1998) ː tri guer, rak an teir stêr a gember eno : ar Yeodi, ar Gindi hag aber stêr LandregerEmbannadurioù Flohic (1998)..
Hervé Abalain (2000) ː Tricorio, tri pe trivet strollad (ar bobl, an arme)Bernard Tanguy (1992) ; Hervé Abalain (2000)..
 Diwar traezh gwir, un touell tennet eus Saint-Yves de Vérité.
 Tostaet e vez ivez an anv "Treger" ouzh Pagus Tricurius, ur vro en-dro da Dintagel e Kernev-VeurBernard Tanguy (1992)..
 Ardamezioù 
{|
|-
|52px
|
En glazur e deir flourdilizenn en aour, pep hini treset gant teir zañvoezenn en aour (Guy Le Borgne, 1667 ; cf. Louis Mahé)
|-
|60px
|
En glazur e lestr e ouelioù dispak en argant (Pol Potier de Courcy, 1696 ; cf Louis Mahé)
|-
|60px
|
En glazur e lestr en argant e ouelioù dispak, mordoant war ur mor kevliv, eilet ouzh kab ouzh dehoù gant ur skoedig en glazur e deir flourdilizenn en aour, 2, 1  ; ouzh kleiz gant ur skoedig en erminig.D'Hozier, 1696  ; kemmet e 1809  ; karget gant skoedoù Breizh ha Frañs e 1885.
|-
|60px
|
Ardamezioù livet ouzh lein skalier meur an ti-kêr.
Eilpennet eo lec'hioù ar skoedoùigoù.
|}
 Istor 

 E Landreger e voe embannet e voe ar geriadur Catholicon e 1499. Geriadur latin, gallek ha brezhonek kentañ er bed eo. Peurskrivet e oa bet e 1464 gant Jehan Lagadeuc.

1649 : ur c’hloerdi a voe krouet e Landreger gant Balthazar Grangier, eskob Treger ha chaloni an iliz-veur, Michel Thépault. Etre 1654 ha 1678 e voe savet ar savadurioù.

1790 : Eskopti Treger ac'h eas da get peogwir e tivizas al Lezenn evit lakaat ar gloer da vezañ keodedourien ne vije nemet un eskopti e pep departamant. Bloaz goude e teuas savadurioù ar c'hloerdi da vezañ kazarn ar boliserien hag un toull-bac’h evit ar seurezed o doa nac’het ober an douadenn ha sentiñ ouzh ar Vonreizh, -araok bezañ gwerzhet e 1799 evel madoù broadel. 
1794 : drastet e voe savadurioù relijiel Landreger ha bez Erwan Helouri gant batailhon Étampes, ur strollad soudarded an Dispac'h Gall.

 Brezel-bed kentañ  
 Mervel a reas 96 gwaz abalamour d'ar brezel hervez monumant ar re varv, eleze 3,23 % ag ar boblañs hervez an niveradeg bet graet e 1911Monumant ar re varv - Memorial Genweb; mervel a reas daou anezhe e Belgiae penn- kentañ  ar brezel :  d’an 21 a viz Eost 1914, e Tamines e voe lazhet ul letanant eus an 71vet Rujumant TroadegiezhFichenn hiniennel - Memorial Genweb hag e Maissinez eas diwar wel ur soudard eus an 19vet Rujumant TroadegiezhFichenn hiniennel - Memorial Genweb; d’an 22 a viz Ebrel 1915 e voe lazhet ur serjant eus an  71vet Rujumant Troadegiezh e Boezinge e Flandrez BelgiaFichenn hiniennel - Memorial Genweb.
 Eil brezel-bed  
 Ul laeradenn a voe en ti-post, gant daou ezel eus ar Rezistañs moarvat, d’an 20 a viz Ebrel 1944, hervez danevell sizhuniek Titouroù Hollek Sant-BriegÉric Rondel, En attendant le Débarquement en Bretagne du 15 août 1943 au 6 juin 1944, p. 199, Dastumadenn Guerres et Conflits, Embannadurioù Astoure, Pleherel, 2011..
 Mervel a reas 44 den ag ar gumun abalamour d'ar brezel.
 Brezelioù didrevadennañ 
 Brezel Indez-Sina 
 Lazhet e voe un is-letanant eus ar gumun d’an 8 a viz Here 1949 en Haiphong en Tonkin er ViêtnamFichenn hiniennel - Memorial Genweb.
 Brezel Aljeria 
 Mervel a reas daou vilour.
 Monumantoù ha traoù heverk 
 An iliz-veur 
Diavaez
 Tour an Diaoul
Tour iliz-veur Sant Tugdual zo palaret meur a wezh. Ne voe ket aes e adsavadur. Adsavadur an tour diwezhañ ne oa echuet nemet e 1785. Adsavet e oa bet gant maen dantelezhet ha pevar sin c'hoari kartoù : pikez, keur, karo ha treflez en enor da Loeiz XVI en doa arc'hantouet anezhañ gant taosoù merzhet dre lotirioù.
Gwalleurioù an tour-mañ o doa krouet ur vojenn dastumet gant Anatol ar Braz  ; ar veleien, bezivet dre fontadeg retolz, o deus sinet ur pakt gant an diaoul. En eskemm eneoù ar re aet da anaon bep Sul etre oferenn ha gousperoù, e-pad ur bloavezh, e troe kein an diaoul d'e strobinell. Met ar person oc'h oferenniñ en doa gallet touellañ an diaoul o chadennañ gousperoù goude un oferenn.

Diabarzh
 Ar c'hloastr 

 Delwenn Ernest Renan 

 Monumant an Enebadur 

Enskrivadur e brezhoneg yezh Treger ː "EN GWIRIONEZ AN DEN ZE E OA MAB DOUE"
 Chapel ar Paolinezed 
 Peulvan Anatol Ar Braz (e Koad ar Barzh, war lez ar Gindi) 

 Monumant ar re varv e-tal ar maerdi, luc’hskeudenn ha kartenn-bostMemorial Genweb.
 Plakenn ar re varv (1914-1918) en iliz-veur, luc’hskeudennMemorial Genweb.
 Tud 
 Tud liammet ouzh istor kêr 
 Sant Tual.
 Sant Erwan.
 Jehan Lagadeuc.
 Tud bet ganet eno 
 Steven-Jozef-Mari Cillart a Gernevez, bet ganet e Landreger an 12t Here [:Restr:///C:/Mes sites Web/1021 webmaster/almanach18/1755.htm 1755] ; divroet ; en eus kemeret perzh e dilestradeg c'hwitet ar roueelerien e Kiberen e 1795, evel eil-letanant e du Dresnay. Bet tapet, eo bet kondaonet e Gwened ar 16 thermidor AN III / lun 3t Eost 1795, da heul e vreur.
 Amand-Mazhe-Mari Cillart a Gernevez, skoliad ar vorlu ; bet ganet e Landreger ar 26t Gwengolo 1766 ; divroet ; en eus kemeret perzh e dilestradeg c'hwitet ar roueelerien e Kiberen e 1795, evel eil-letanant e du Dresnay. Bet tapet, eo bet kondaonet e Gwened ar 16 thermidor AN III / lun 3t Eost 1795, da heul e vreur.
 Ernest Renan, skrivagner ha prederour gall, 28 a viz C'hwevrer 1823.
 Henri Pollès, skrivagner gallek, romantour, barzh ha saver arnodskridoù, 13 a viz Gouere 1909.
 Erwan Kervella, treser ha skrivagner, 15 a viz Eost 1949.
 Herve Bihan, daneveller, kelenner brezhoneg e Skol-veur Breizh-Uhel ha rener ar gelaouenn Hor Yezh, 14 a viz Gouere 1956.
 Tud bet marvet eno 
 1794 : Ursule Thierrier, dibennet dre m'he devoa sikouret kuzhat beleien.
 1804 : Jacques Le Brigant, brizhkeltiegour, d'an 3 a viz C'hwevrer.
 1852 : Alain Durand, barzh brezhonek.
 1888 ː Eugène-Ange-Marie Bouché, eskob Sant-Brieg ha Landreger.
 1984 : Paol ar Flemm, sonaozer breton, 31 a viz Gouere.
 Tud beziet eno 
 Anatol ar Braz, skrivagner.
 Ardamezeg ar familhoù 
60px? Olivier Aotrounez Kerthomas e Lannolon ; Kervegan ?
Senesal Landreger , kannad ouzh ar Breujoù e 1717
En argant e groaz divouedet en sabel

 Poblañs 
Emdroadur ar boblañs abaoe 1962

 Brezhoneg 
Ar Brezoneg er Skol
 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skolMarsel Guieysse, La langue bretonne : ce qu'elle fut, ce qu'elle est, ce qui se fait pour elle et contre elle, pajenn 266, Kemper, Nouvelles Éditions Bretonnes, 1936.
Deskadurezh
 Ur skol zivyezhek (Itron-Varia) a zo eno abaoe 1997. 
 E distro-skol 2024 e oa 23 skoliad enskrivet er c'hlasoù divyezhek (8,8 % eus skolidi ar gumun evit a sell ouzh ar c'hentañ derez)Ofis Publik ar Brezhoneg.

Gevelliñ
 : Mala (1989)
 : Mondoñedo (1997)

 Levrlennadur 
 Ogée : Dictionnaire historique et géographique de la province de Bretagne, dédié à la Nation bretonne, 1780
 Louis Mahé : Monsieur Saint Yves. Armand Prud'homm embanner. Sant Brieg. 1949
 A. Marteville & P. Varin : kendalc'herien ha reizherien Ogée. Molliex, Libraire-Editeur, rue royale, Rennes, 1843. Adembannet gant Editions Régionales de l'Ouest. Mayenne. 1993
 Adolphe Guillou : Essai historique sur Tréguier par un Trécorrois'. Moulerezh Francisque Guyon, Sant-Brieg 1913. Adembannet Laffitte Reprints. Marseille. 1979
 Ordnance Survey : Map of Britain in the Dark Ages'. Southampton. 1966
 Pierre Barbier : Le Trégor historique et monumental. Les Presses bretonnes. Saint-Brieuc. 1960
 Bernard TANGUY : Dictionnaire des noms de communes, trèves et paroisses des Côtes-d'Armor. ArMen-Chasse-Marée. 1992. 
 Jean Balcou : Renan de Tréguier''. Christian Pirot Embanner. 1999

Liammoù diavaez

 "ville-treguier.fr", lec'hienn ofisiel an ti-kêr.
 Landreger war lec'hienn Geobreizh

 Dave ha notennoù 

Rummad:Kumunioù Aodoù-an-Arvor
Rummad:Kumunioù Treger
Rummad:Landreger
Rummad:Yeodi
Rummad:Ar Brezoneg er Skol
Rummad:Argant tapet e tiez-post Aodoù-an-Hanternoz gant tud eus ar Rezistañs